**5-mavzu. Iqtisodiy sohani maʼmuriy-huquqiy tartibga solish.**

1. Iqtisodiy sohani maʼmuriy-huquqiy tartibga solish tushunchasi va turlari
2. Ogʻir sanoatni maʼmuriy-huquqiy tartibga solish
3. Yengil sanoatni maʼmuriy-huquqiy tartibga solish
4. Xoʻjalik xizmat koʻrsatish sohasini maʼmuriy-huquqiy tartibga solish
5. Ijtimoiy sohani maʼmuriy-huquqiy tartibga solish tushunchasi va turlari
6. Taʼlim sohasini maʼmuriy-huquqiy tartibga solish
7. Bandlik sohasini maʼmuriy-huquqiy tartibga solish

* ***Iqtisodiyot sohasini boshqaruvchi davlat organlari tizimi qanday?***

**Iqtisodiyot sohasini boshqaruvchi davlat organlari**

Umumiy vakolatli organlar

Maxsus vakolatli organlar

Oʻzbekiston Respublikasi Vazirlar Mahkamasi

Mahalliy davlat hokimiyat organlari

Iqtisodiyot va sanoat vazirligi;

Transport vazirligi;

Energetika vazirligi;

Oʻzbekiston Respublikasi Davlat statistika qoʻmitasi;

Oʻzbekiston Respublikasi Vazirlar Mahkamasi huzuridagi Davlat zaxiralarini boshqarish qoʻmitasi. 

* ***Oʻzbekiston Respublikasi Iqtisodiyot va sanoat vazirligining iqtisodiyot sohasini tartibga solishdagi oʻrni qanday?***

Iqtisodiyot sohasini maʼmuriy-huquqiy tartibga solishda Oʻzbekiston Respublikasi **Iqtisodiyot va sanoat vazirligi** muhim oʻrin tutadi. Mazkur vazirlik Oʻzbekiston Respublikasi Prezidentining 2019-yil 10-yanvardagi PQ-4105-son qarori[[1]](#footnote-2)ga koʻra tashkil etilgan.

***Tavsiya etiladi****!*

Iqtisodiyot va sanoat vazirligining faoliyati bilan batafsil tanishish uchun Oʻzbekiston Respublikasi Prezidentining 2019-yil 10-yanvardagi “Oʻzbekiston Respublikasi iqtisodiyot va sanoat vazirligi faoliyatini tashkil etish toʻgʻrisida”gi Qarori va vazirlikning rasmiy veb-sayti ([www.mineconomy.uz)dagi](http://www.mineconomy.uz)даги) tegishli maʼlumotlarni oʻqish lozim.

**Izoh. Mazkur mavzu doirasidagi maʼmuriy organlar haqidagi maʼlumotlarni ushbu tartibda (organ faoliyatini tartibga soluvchi huquqiy asos va rasmiy veb-sayti orqali) oʻrganish tavsiya etiladi.**

Oʻzbekiston Respublikasi Prezidentining 2019-yil 10-yanvardagi

PQ-4105-son qarorigamuvofiq, Oʻzbekiston Respublikasi Iqtisodiyot va sanoat vazirligi tarkibida Qoraqalpogʻiston Respublikasi Iqtisodiyot va sanoat vazirligi, viloyatlar va Toshkent shahar iqtisodiyot va sanoat bosh boshqarmalari tashkil qilingan.

|  |  |  |
| --- | --- | --- |
| **Oʻzbekiston Respublikasi Iqtisodiyot va sanoat vazirligi** | | |
| **Faoliyatining huquqiy asosi** | **Faoliyatini tashkil etish** | **Hayʼat** |
| Oʻzbekiston Respublikasi Prezidentining 2019-yil 10-yanvardagi “Oʻzbekiston Respublikasi iqtisodiyot va sanoat vazirligi faoliyatini tashkil etish toʻgʻrisida” qarori  bilan tasdiqlangan  Oʻzbekiston Respublikasi **Iqtisodiyot va sanoat vazirligi toʻgʻrisidagi Nizom** | Iqtisodiyot va sanoat vazirligiga Oʻzbekiston Respublikasi Prezidenti tomonidan lavozimga tasdiqlanadigan va lavozimidan ozod etiladigan **vazir** boshchilik qiladi. | Vazirlikda vazir (hayʼat raisi), uning oʻrinbosarlari (lavozimiga koʻra), shuningdek Vazirlik faoliyatining asosiy yoʻnalishlarini muvofiqlashtiruvchi tarkibiy boʻlinmalari rahbarlaridan iborat tarkibda hayʼat tashkil etiladi.  Hayʼatning aʼzolari soni va shaxsiy tarkibi vazirning taqdimnomasiga binoan Oʻzbekiston Respublikasi Vazirlar Mahkamasi tomonidan tasdiqlanadi. |

* ***Oʻzbekiston Respublikasi Transport vazirligining iqtisodiyot sohasini tartibga solishdagi vazifalari qanday?***

Transport vazirligi Oʻzbekiston Respublikasi Prezidentining   
2019-yil 1-fevraldagi “Oʻzbekiston Respublikasi Transport vazirligi faoliyatini tashkil etish toʻgʻrisida”gi qaroriga koʻra tashkil etilgan. Oʻzbekiston Respublikasi transport vaziri Oʻzbekiston Respublikasining Bosh vaziri taqdimiga koʻra Oʻzbekiston Respublikasi Prezidenti tomonidan lavozimga tasdiqlanadi va lavozimdan ozod etiladi.

Oʻzbekiston Respublikasi transport vaziri oʻrinbosarlari Oʻzbekiston Respublikasi Prezidenti tomonidan lavozimga tayinlanadi va lavozimdan ozod etiladi. Vazirlik huzuridagi Fuqaro aviatsiyasi agentligi direktori, Temir yoʻllarda yuk va yoʻlovchilar tashish xavfsizligini nazorat qilish inspeksiyasi hamda Yoʻl-qurilish ishlari sifatini nazorat qilish inspeksiyasi boshliqlari Oʻzbekiston Respublikasi transport vaziri taqdimiga koʻra Vazirlar Mahkamasi tomonidan lavozimga tayinlanadi va lavozimdan ozod etiladi.

Vazirlik huzuridagi Avtomobil yoʻllari qoʻmitasi raisining, Fuqaro aviatsiyasi agentligi direktorining, Temir yoʻllarda yuk va yoʻlovchilar tashish xavfsizligini nazorat qilish inspeksiyasi hamda Yoʻl-qurilish ishlari sifatini nazorat qilish inspeksiyasi boshliqlarining oʻrinbosarlari ularning rahbarlari taqdimiga koʻra Oʻzbekiston Respublikasi transport vaziri tomonidan lavozimga tayinlanadi va lavozimdan ozod etiladi. Qoraqalpogʻiston Respublikasi transport vaziri va uning oʻrinbosari – Qoraqalpogʻiston Respublikasi Joʻqorgʻi Kengesi tomonidan Oʻzbekiston Respublikasi transport vaziri bilan kelishilgan holda lavozimga tayinlanadi va lavozimdan ozod etiladi. Viloyatlar va Toshkent shahar transport boshqarmalari boshliqlari va ularning oʻrinbosarlari – viloyatlar va Toshkent shahar hokimlari tomonidan Oʻzbekiston Respublikasi transport vaziri bilan kelishilgan holda lavozimga tayinlanadi va lavozimdan ozod etiladi.

|  |  |  |
| --- | --- | --- |
| **Oʻzbekiston Respublikasi Transport vazirligi** | | |
| **Faoliyatining huquqiy asosi** | **Faoliyatini tashkil etish** | **Hayʼat** |
| Oʻzbekiston Respublikasi Prezidentining  2019-yil 1-fevraldagi “Oʻzbekiston Respublikasi Transport vazirligi faoliyatini tashkil etish toʻgʻrisida”gi qarori | Transport vazirligiga Oʻzbekiston Respublikasi Prezidenti tomonidan lavozimga tasdiqlanadigan va lavozimidan ozod etiladigan **vazir** boshchilik qiladi. | Vazirlikda vazir (hayʼat raisi), uning oʻrinbosarlari (lavozimiga koʻra), shuningdek Vazirlik faoliyatining asosiy yoʻnalishlarini muvofiqlashtiruvchi tarkibiy boʻlinmalari rahbarlaridan iborat tarkibda hayʼat tashkil etiladi.  Hayʼatning aʼzolari soni va shaxsiy tarkibi vazirning taqdimnomasiga binoan Oʻzbekiston Respublikasi Vazirlar Mahkamasi tomonidan tasdiqlanadi. |

* ***Oʻzbekiston Respublikasi Davlat statistika qoʻmitasini iqtisodiyot sohasini tartibga solishdagi vakolatlarini yoritib bering?***

Oʻzbekiston Respublikasi Davlat statistika qoʻmitasining asosiy vazifalari quyidagilardan iborat:

statistika sohasida yagona siyosatni ishlab chiqish va amalga oshirish, statistikani tashkil etishning samarali tizimini taʼminlash;

davlat statistikasi sohasida faoliyatni muvofiqlashtirish va funksional tartibga solish;

xalqaro standartlarga muvofiq boʻlgan yagona statistika metodologiyasini hamda davlat statistika kuzatuvlari shakllarini ishlab chiqish, tasdiqlash va joriy etish;

ijtimoiy-iqtisodiy hodisalar, jarayonlar va ularning natijalari toʻgʻrisidagi statistika axborotlarini yigʻish, qayta ishlash, toʻplash, saqlash, umumlashtirish, tahlil qilish va eʼlon qilish;

davlat organlarini va fuqarolarning oʻzini oʻzi boshqarish organlarini, yuridik shaxslarni, davlat muassasalarini va xalqaro tashkilotlarni, shuningdek jamoatchilikni statistika axborotlari bilan belgilangan tartibda taʼminlash;

Korxonalar va tashkilotlarning yagona davlat registrini yuritish, statistika ishlarini tashkil etish uchun zarur boʻlgan iqtisodiy-statistik klassifikatorlar tizimini ishlab chiqish, joriy etish va yuritish.

|  |  |  |
| --- | --- | --- |
| **Oʻzbekiston Respublikasi Davlat statistika qoʻmitasi** | | |
| **Faoliyatining huquqiy asosi** | **Faoliyatini tashkil etish** | **Hayʼat** |
| “Oʻzbekiston Respublikasi Davlat statistika qoʻmitasi faoliyatini takomillashtirish chora-tadbirlari toʻgʻrisida”gi  Oʻzbekiston Respublikasi Prezidentining Qarori 31.07.2017-yildagi PQ-3165-son | Oʻzbekiston Respublikasi Davlat statistika qoʻmitasiga Oʻzbekiston Respublikasi Prezidenti tomonidan lavozimga tasdiqlanadigan va lavozimidan ozod etiladigan **rais** boshchilik qiladi.  Raisning Oʻzbekiston Respublikasi Prezidenti tomonidan lavozimiga tayinlanadigan va lavozimdan ozod qilinadigan **uch nafar oʻrinbosarlari**, shu jumladan **bir nafar birinchi oʻrinbosari** boʻladi. | Oʻzbekiston Respublikasi Davlat statistika qoʻmitasida Rais (hayʼat raisi), uning oʻrinbosarlari (lavozimiga koʻra), shuningdek Oʻzbekiston Respublikasi Davlat statistika qoʻmitasi faoliyatining asosiy yoʻnalishlarini muvofiqlashtiruvchi tarkibiy boʻlinmalari rahbarlaridan iborat tarkibda hayʼat tashkil etiladi.  Hayʼatning aʼzolari soni va shaxsiy tarkibi Oʻzbekiston Respublikasi Davlat statistika qoʻmitasi Raisining taqdimnomasiga binoan Oʻzbekiston Respublikasi Vazirlar Mahkamasi tomonidan tasdiqlanadi. |

* ***Oʻzbekiston Respublikasi Vazirlar Mahkamasi huzuridagi Davlat zaxiralarini boshqarish qoʻmitasining iqtisodiyot sohasini tartibga solishdagi vakolatlari qanday?***

Oʻzbekiston Respublikasi Vazirlar Mahkamasi huzuridagi Davlat zaxiralarini boshqarish qoʻmitasining asosiy vazifalari quyidagilar hisoblanadi:

* Oʻzbekiston Respublikasi Iqtisodiyot vazirligi bilan birgalikda davlat strategik zaxirasida moddiy boyliklar toʻplanishi, yangilanishi, almashtirilishi, chiqarilishining yillik hajmlarini aniqlash;
* davlat strategik va safarbarlik zaxiralari shakllantirilishini, shu jumladan ularning toʻplanishi, saqlanishi va yangilanishini taʼminlash;
* vazirliklar, idoralar, mahalliy davlat hokimiyati organlari, xoʻjalik birlashmalari, korxonalar va tashkilotlar tomonidan davlat strategik va safarbarlik zaxiralari shakllantirilishi (toʻplanishi, yangilanishi, almashtirilishi, chiqarilishi), shuningdek qarz olingan tovarlar va mahsulotlarning sifatli va miqdoriy saqlanishi va oʻz vaqtida qaytarilishi taʼminlanishi boʻyicha topshiriqlar bajarilishini doimiy nazorat qilish;
* davlat strategik va safarbarlik zaxiralaridan belgilangan tartibda tezkor foydalanishga doimiy tayyorlikni taʼminlash.

|  |  |  |
| --- | --- | --- |
| **Oʻzbekiston Respublikasi Vazirlar Mahkamasi huzuridagi Davlat zaxiralarini boshqarish qoʻmitasi** | | |
| **Faoliyatining huquqiy asosi** | **Faoliyatini tashkil etish** | **Hayʼat** |
| Oʻzbekiston Respublikasi Vazirlar Mahkamasining  2004-yil  9-martdagi  113-sonli qarori bilan tasdiqlangan Oʻzbekiston Respublikasi Vazirlar Mahkamasi huzuridagi Davlat zaxiralarini boshqarish qoʻmitasi toʻgʻrisida  NIZOM | Qoʻmitaga Oʻzbekiston Respublikasi Prezidenti tomonidan lavozimga tayinlanadigan va lavozimidan ozod etiladigan rais boshchilik qiladi.  Qoʻmita raisining bir nafar oʻrinbosari boʻladi belgilangan tartibda Oʻzbekiston Respublikasi Vazirlar Mahkamasi tomonidan lavozimiga tayinlanadigan va lavozimidan ozod qilinadigan.  Qoʻmita raisi mehnatga haq toʻlash, tibbiy va maishiy xizmat koʻrsatish shart-sharoitlariga koʻra vazirning birinchi oʻrinbosariga, rais oʻrinbosari esa vazir oʻrinbosariga tenglashtiriladi. | Qoʻmitada rais (hayʼat raisi), uning oʻrinbosari, shuningdek Qoʻmita faoliyatining asosiy yoʻnalishlarini muvofiqlashtiruvchi tarkibiy boʻlinmalari rahbarlaridan iborat tarkibda hayʼat tashkil etiladi.  Hayʼatning aʼzolari soni va shaxsiy tarkibi Qoʻmita raisining taqdimnomasiga binoan Oʻzbekiston Respublikasi Vazirlar Mahkamasi tomonidan tasdiqlanadi. |

***Energetika sohasini maʼmuriy-huquqiy tartibga solish qanday?***

Energetika sohasida davlat boshqaruvini amalga oshiruvchi maxsus organ bu Oʻzbekiston Respublikasi Energetika vazirligi hisoblanadi. Ushbu vazirlik Oʻzbekiston Respublikasi Oʻzbekiston Respublikasi Prezidentining 2019-yil 1-fevraldagi PQ-4142-son qarori bilan tashkil etilgan.

**Oʻzbekiston Respublikasi Energetika vazirligining**

TASHKILIY TUZILMASI



* ***Qishloq va suv xoʻjaligi sohasini maʼmuriy tartibga solish qanday?***

Oʻzbekiston Respublikasi Prezidentining «[Oʻzbekiston Respublikasi Qishloq xoʻjaligi vazirligi faoliyatini tashkil etish chora-tadbirlari toʻgʻrisida](http://lex.uz/docs/3688054)» 2018-yil 17-apreldagi PQ-3671-sonli hamda «[Oʻzbekiston Respublikasi Suv xoʻjaligi vazirligi faoliyatini tashkil etish chora-tadbirlari toʻgʻrisida](http://lex.uz/docs/3687875)» 2018-yil 17-apreldagi PQ-3672-sonli qarorlariga muvofiq, Suv xoʻjaligi vazirligi va Qishloq xoʻjaligi vazirligi tashkil etildi.

Oʻzbekiston Respublikasining qishloq xoʻjaligi vaziri quyidagilar uchun shaxsan javobgardir:

Oʻzbekiston Respublikasining qonunlari, Oʻzbekiston Respublikasi Prezidenti va Vazirlar Mahkamasining qarorlari, shuningdek, normativ-huquqiy hujjatlar talablarining oʻz vaqtida va sifatli bajarilishi;

Vazirlik zimmasiga yuklatilgan vazifa va funksiyalar bajarilishini tashkil etish, Vazirlik faoliyatini rejalashtirish, shuningdek, uning faoliyati bilan bogʻliq prognoz koʻrsatkichlariga erishilishini soʻzsiz taʼminlash;

qishloq xoʻjaligini rivojlantirish, shuningdek, hududlarni ijtimoiy-iqtisodiy rivojlanishi va qishloq xoʻjaligi sohasidagi muammoli masalalarni hal etish boʻyicha dasturlar, chora-tadbirlar rejalari, “yoʻl xaritalari” va boshqa dasturiy hujjatlarni samarali amalga oshirish;

kadrlarni tanlash va joy-joyiga qoʻyish, Vazirlik xodimlarini qayta tayyorlash va malakasi oshirilishini tashkil etish, ular samarali faoliyat koʻrsatishlari uchun zarur shart-sharoitlar yaratish, mehnat intizomini va qonun hujjatlari talablarini qoʻpol ravishda buzgan xodimlarga nisbatan intizomiy va boshqa turdagi javobgarlik choralarini koʻrish;

xorijiy mamlakatlarning qishloq xoʻjaligi idoralari va xalqaro tashkilotlar bilan hamkorlikni yoʻlga qoʻyish, ilgʻor tajribani tizimli oʻrganish va joriy qilish;

qishloq xoʻjaligi tashkilotlari va muassasalari faoliyatining ochiqligini taʼminlash, jismoniy va yuridik shaxslarning murojaatlarini koʻrib chiqish boʻyicha ishlarni samarali tashkil etish, aholi bilan toʻgʻridan-toʻgʻri va ochiq muloqotni yoʻlga qoʻyish, fuqarolar shaxsiy qabulini tizimli ravishda oʻtkazib borish.

2017-yil 11-may Oʻzbekiston Respublikasi Prezidentining “Oʻzbekiston Respublikasi Oʻrmon xoʻjaligi davlat qoʻmitasini tashkil etish toʻgʻrisida” gi farmoniga koʻra, Oʻzbekiston Respublikasi Oʻrmon xoʻjaligi davlat qoʻmitasining asosiy vazifalari va faoliyat yoʻnalishlari quyidagilar belgilandi:

* oʻrmon boyliklarini har tomonlama kengaytirish va ulardan oqilona foydalanishga qaratilgan oʻrmon xoʻjaligi sohasida yagona davlat siyosatini yuritish;
* oʻrmon toʻgʻrisidagi qonun hujjatlarini takomillashtirish boʻyicha takliflar ishlab chiqish va ularga rioya etilishini amaliy nazorat qilish;
* oʻrmon fondi va muhofaza etiladigan tabiiy hududlarni samarali boshqarishni tashkil etish, oʻrmon barpo etish, ularni qayta tiklash, qoʻriqlash, muhofaza qilish, oʻrmonlardan oqilona va tejamli foydalanish;
* respublikamizda oʻrmonlarni tiklash va ihota oʻrmonlarini koʻpaytirish chora-tadbirlarini ishlab chiqish va amalga oshirish, togʻ yonbagʻirlari, jarliklar va tashlandiq yerlarda eroziyaga qarshi daraxtzorlar barpo etish ishlari bajarilishini tashkil qilish;
* oʻrmon fondini, fauna va florasini oʻrganish hamda ularning qatʼiy hisobini yuritish, oʻrmon xoʻjaligini yuritish amaliyotiga fan yutuqlari va ilgʻor tajribani joriy etish;
* oʻrmonlarni yongʻinlardan, zararkunanda va kasalliklardan, noqonuniy daraxt kesishdan va boshqa oʻrmon qonunchiligi buzilishlaridan muhofaza qilish;
* manzarali oʻsimliklar koʻchatlari va urugʻlarini sertifikatlash va standartlashtirishning yagona tizimini ishlab chiqish hamda joriy qilishni tashkil etish;
* oʻrmon xoʻjaliklarida bir-biriga bogʻliq boʻlgan xoʻjalik faoliyatini kengaytirish va rivojlantirish, koʻchat yetishtirish, dorivor oʻsimliklar toʻplash, asalarichilik, baliqchilik, chorvachilik mahsulotlarini yetishtirish hamda ularni chuqur qayta ishlash, xalq isteʼmoli tovarlari ishlab chiqarishni tashkil etish;
* tarmoqqa xalqaro moliya institutlari grantlarini jalb etish va ekologik turizmni keng koʻlamda rivojlantirish;
* oʻrmon xoʻjaligi sohasida oʻrta maxsus va oliy maʼlumotli mutaxassislar tayyorlash, qayta tayyorlash va malakasini oshirishni tashkil etish.

2004-yil 8-iyunda donning sifatini, saqlanishini, don va uni qayta ishlash mahsulotlaridan oqilona foydalanilishini nazorat qilish darajasini oshirish maqsadida Oʻzbekiston Respublikasi Vazirlar Mahkamasining 269-sonli qarori[[2]](#footnote-3) qabul qilinib, unga koʻra quyidagilar Oʻzbekiston Respublikasi Vazirlar Mahkamasi huzuridagi Davlat don inspeksiyasining asosiy vazifalari etib belgilandi:

* don yetishtirish, donni qabul qilish va qayta ishlash korxonalarida don va donni qayta ishlash mahsulotlarining davlat resurslaridan belgilangan maqsadda oqilona foydalanilishini, ularning sifatli saqlanishi hamda nobud boʻlishini qisqartirish taʼminlanishi ustidan davlat nazoratini amalga oshirish;
* don va donni qayta ishlash mahsulotlariga normativ-texnik hujjatlar hamda texnik shartlar talablariga, shuningdek qabul qilish, saqlash, qayta ishlash va eksport-import operatsiyalarida ularning sifatini sinash metodlariga rioya qilinishini muntazam nazorat qilib borish;
* don yetishtiruvchilarga va donni saqlash hamda qayta ishlash korxonalariga donni oʻrib-yigʻib olish, tozalash, quritish, ishlov berish, qabul qilish, saqlash va qayta ishlashga oid normativ-hujjatlarni, ilgʻor texnologiyalarni joriy etish masalalari boʻyicha uslubiy va amaliy yordam koʻrsatish.

Davlat don inspeksiyasi tizimiga hududiy boʻlinmalar, markaziy va mintaqaviy laboratoriyalar kiradi. Hududiy boʻlinmalar, markaziy va mintaqaviy laboratoriyalar mahalliy davlat hokimiyati organlaridan mustaqildir va bevosita “Oʻzdavdoninspeksiya”ga hisob berishadi.

* ***Qurilish sohasini boshqaruvchi davlat organlari tizimi qanday?***

Oʻzbekiston Respublikasi Prezidentining 2018-yil 2-apreldagi “Qurilish sohasida davlat boshqaruvi tizimini tubdan takomillashtirish chora-tadbirlari toʻgʻrisida”gi PF-5392-son [Farmoniga](http://lex.uz/docs/3605171)muvofiq, Oʻzbekiston Respublikasi Davlat arxitektura va qurilish qoʻmitasi negizida **Oʻzbekiston Respublikasi Qurilish vazirligi** tashkil etildi.

Quyidagilar Vazirlikning asosiy vazifalari etib belgilandi:

shaharsozlik va qurilish uchun muhandislik-texnik izlanishlar sohasida yagona ilmiy-texnikaviy siyosatni olib borish, mehnat unumdorligini oshirish, qurilish-montaj ishlari qiymatini kamaytirish, resurslardan oqilona foydalanishni taʼminlaydigan energiya samarador va energiya tejaydigan innovatsion loyiha va qarorlarni qurilish faoliyatiga joriy etish;

respublika hududida aholini joylashtirishning bosh sxemasini, Qoraqalpogʻiston Respublikasi, viloyatlar, Toshkent shahar, tumanlar, shaharlar hududlarini rejalashtirish sxemalarini, aholi punktlarining bosh rejalarini va boshqa shaharsozlik hujjatlarini ishlab chiqish va tasdiqlashni tashkil qilish, ularning amalga oshirilishi ustidan monitoring yuritish;

shaharsozlik sohasida davlat siyosatining asosiy yoʻnalishlari boʻyicha takliflar tayyorlash, arxitektura-qurilish faoliyatini rivojlantirishning uzoq muddatli va oʻrta muddatli davlat dasturlarini ishlab chiqish, hududlarni ijtimoiy-iqtisodiy rivojlantirishning tarmoq va hududiy dasturlarini tayyorlashda ishtirok etish;

loyiha ishi va qurilish faoliyatini muvofiqlashtirish, loyiha-qidiruv tashkilotlarining ish samaradorligini oshirish va hududiy tarmoqlarini kengaytirish, yakka tartibdagi, namunaviy, takroran qoʻllaniladigan va eksperimental loyihalarni va loyiha yechimlarini ishlab chiqishni tashkil etish, shaharsozlik hujjatlarini ekspertiza qilish;

shaharsozlik va shaharsozlik faoliyatining normativ-huquqiy bazasini yanada takomillashtirish va yangilash, idoraviy qurilish norma va qoidalarini ishlab chiqishni muvofiqlashtirish, loyihalash, qurilish, qurilish materiallari va buyumlarini ishlab chiqarish sohasida standartlashtirish ishlarini amalga oshirish;

arxitektura, loyihalash va qurilish sohasida malakali kadrlarni tayyorlash, ixtisoslashtirilgan taʼlim muassasalarida oʻquv jarayonining darajasi va sifatini tubdan yaxshilash, qurilish sohasida, jumladan chet eldagi yetakchi ilmiy-tadqiqot muassasalarida loyihachilar va mutaxassislarni qayta tayyorlash va malakasini oshirishga koʻmaklashish.

* ***Xoʻjalik-xizmat koʻrsatish kompleksi boshqarish tizimi qanday?***

Xoʻjalik-xizmat koʻrsatish komleksiga quyidagi sohalar qiradi:

1. **Transport sohasi:**

a) temir yoʻl tansporti;

b) avtomobil va suv transporti;

v) shahar yoʻlovchi transporti;

g) havo transporti.

1. **Aloqa sohasini boshqarish;**
2. **Kommunal xizmat koʻrsatish.**

Oʻzbekiston Respublikasida **temir yoʻl transporti** sohasidagi munosabatlar Oʻzbekiston Respublikasining 1999-yil 15-aprelda qabul qilingan “Temir yoʻl transporti toʻgʻrisida” gi Qonuniga binoan tartibga solinadi. Shuningdek, temir yoʻl transporti xizmatlaridan foydalanish chogʻida temir yoʻl transporti korxonalari bilan yuk joʻnatuvchilar, yukni oluvchilar, yoʻlovchilar, boshqa yuridik va jismoniy shaxslar oʻrtasidagi munosabatlar Oʻzbekiston Respublikasi Vazirlar Mahkamasi tasdiqlaydigan Temir yoʻl ustavi bilan ham belgilanadi. Temir yoʻl transportida yuklar, yoʻlovchilar, bagaj va yuk bagajini tashishni tashkil etish tartibi davlat temir yoʻl transportini boshqarish organi tomonidan tasdiqlanadigan yuklar, yoʻlovchilar, bagaj va yuk bagajini tashish qoidalari, shuningdek boshqa normativ hujjatlar bilan belgilanadi.

Oʻzbekiston Respublikasi Vazirlar Mahkamasining 2004-yil 3-avgustdagi 366-sonli “Oʻzbekiston temir yoʻllari” davlat aksiyadorlik kompaniyasini boshqarishni tashkil etishni yanada takomillashtirish toʻgʻrisida” gi qaroriga[[3]](#footnote-4) koʻra “*Oʻzbekiston temir yoʻllari” aksionerlik kompaniyasi:*

* yuklarni hamda yoʻlovchilarni tashish hajmlarini xalq, xoʻjaligi va respublika aholisining ehtiyojlaridan kelib chiqqan holda, davlat buyurtmalari shuningdek, toʻgʻridan-toʻgʻri tuzilgan shartnomalar va kontraktlar asosida mustaqil ravishda belgilaydi va amalga oshiradi;
* toʻla tijorat hisob-kitobi va oʻzini oʻzi mablagʻ bilan taʼ-minlash sharoitlarida ishlaydi, ishlab chiqarish-xoʻjalik va moliyaviy faoliyatga oid masalalarni mustaqil ravishda hal qiladi sugʻurta, zahira va boshqa fondlarni tashkil etadi;
* Oʻzbekiston Respublikasi hududida joylashgan temir yoʻl boʻlimlari, birlashmalar, korxonalar va tashkilotlarga oid ilgari tuzilgan shartnomalar va majburiyatlar boʻyicha Oʻrta Osiyo temir yoʻlining huquqiy vorisi hisoblanadi;
* xalqaro temir yoʻllarda va aralash temir yoʻl aloqalarida yoʻlovchilar hamda yuklarni tashishni tashkil etishda xorijiy temir yoʻllar oldida “Oʻzbekiston temir yoʻllari” deb nomlangan yuridik shaxs sifatida ish yuritadi;

Oʻzbekiston Vazirlar Mahkamasiga hisob beradi.

* “Oʻzbekiston temir yoʻllari” aksiyadorlik kompaniyasi boshqaruvi rais va uning 5 nafar oʻrinbosaridan, shu jumladan 1 nafar bosh menejer–bosh muhandisdan va raisning 1 nafar birinchi oʻrinbosaridan iborat boʻladi. Rais va uning oʻrinbosarlari Vazirlar Mahkamasi tomonidan tasdiqlanadi. Tarkibda 11 kishidan iborat boʻlgan Kompaniya kengashi “Oʻzbekiston temir yoʻllari” aksiyadorlik kompaniyasining yuqori boshqaruv organi hisoblanadi.

Oʻzbekiston Respublikasi Prezidentining 2001-yil 2-martdagi Farmoniga binoan kompaniya tarkibidagi poyezdlar harakati xavfsizligi boʻyicha bosh taftishchi apparat kompaniya tarkibidan chiqarilib, uning negizida mustaqil Oʻzbekiston Respublikasi Temir yoʻllarda yuk va yoʻlovchilar tashish xavfsizligini nazorat qilish davlat inspeksiyasi (“Oʻzdavtemiryoʻlnazorat”) tashkil etildi.

###### Oʻzbekiston Respublikasining “Avtomobil transporti toʻgʻrisida” gi 1998-yil 29-avgustdagi Qonuniga binoan avtomobil transporti faoliyatini davlat tomonidan tartibga solish sertifikatlash, litsenziyalash, soliq solish, ijtimoiy ahamiyatga ega boʻlgan tashishlar uchun tariflarni shakllantirish, yagona ilmiy texnika siyosatini oʻtkazish yoʻli bilan, shuningdek qonun hujjatlarida nazarda tutilgan boshqa shakllarda amalga oshiriladi.

###### Oʻzbekiston Respublikasi Prezidentining 2018-yil 6-martdagi PQ-3589-sonli Oʻzbekiston avtomobil va daryo transporti agentligi, Oʻzbekiston avtomobil transporti agentligi etib qayta nomlandi.

Quyidagilar “Oʻzavtotrans” agentligining asosiy vazifalari va faoliyatining yoʻnalishlari etib belgilansin:

avtomobil transporti obyektlari va yoʻlovchilar xavfsizligini taʼminlovchi istiqbolli axborot-kommunikatsion texnologiyalarini va innovatsion yondashuvlarni keng qoʻllagan holda yangi boshqaruv tizimlarini joriy etib, avtomobil transporti sohasida yagona texnika siyosatini yuritish;

avtomobil tashuvlarida normativ-huquqiy va metodik bazani takomillashtirish, avtomobil transporti tashishlar xavfsizligini taʼminlash boʻyicha muammolari yuzasidan xalqaro normalar, ilmiy-tekshiruv, loyiha-konstruktorlik, texnologik ishlarni inobatga olgan holda texnik tartibga solish sohasida normativ hujjatlarning yagona maʼlumotlar bazasini ishlab chiqish va shakllantirish;

iqtisodiyot tarmoqlari va aholining tashishlarga boʻlgan ehtiyojlarini hamda avtomobil transporti xavfsizligini taʼminlash choralarini inobatga olgan holda, qishloq aholi punktlarini shaharlar, viloyat va tuman markazlarini bogʻlovchi yangi yoʻnalishlarni ochish, avtomobil transportini rivojlantirish boʻyicha kompleks dasturlarni ishlab chiqish va amalga oshirish;

yoʻlovchilarga xizmat koʻrsatish boʻyicha keng koʻlamli xizmatlar koʻrsatish uchun sharoit yaratish, shu jumladan zamonaviy axborot-kommunikatsiya texnologiyalarini keng qoʻllab, avtovokzallar va avtostansiyalar faoliyatini markazlashgan holda boshqarish va muvofiqlashtirish tizimini joriy etish;

avtovokzallar va avtostansiyalar hamda mahalliy davlat hokimiyati organlari qaramogʻida boʻlgan umumiy foydalanishdagi yoʻlovchilar tashish yoʻnalishlaridagi toʻxtash bekatlarini loyihalash, qurish, rekonstruksiya qilish va taʼmirlashni tashkil etish;

tashish jarayonlari, qatnov jadvallariga rioya etilishi, yoʻllarda harakatlanish tezligi monitoringi, harakat yoʻnalishi sxemasiga rioya etilishi hamda aholiga real vaqt tarzidagi maʼlumotlar xizmatining keng koʻlamli roʻyxati taqdim etilishi yuzasidan markazlashgan dispetcherlik boshqaruvi va nazorati tizimini joriy etish;

tashuv yoʻnalishlarini tender asosida joylashtirish, yoʻlovchi tashishlari sifati va xavfsizligini oshirish, tenderlar tashkilotchilari ishini muvofiqlashtirish mexanizmlarini joriy etish yoʻli bilan avtomobil transporti xizmatlari bozorida bozor munosabatlari va raqobat muhitini rivojlantirish uchun qulay shart-sharoitlar yaratish;

xorijiy davlatlar va xalqaro tashkilotlar bilan faol muloqot qilish orqali avtomobil transporti sohasida xalqaro hamkorlikni rivojlantirish, xorijiy davlatlarning vakolatli organlari bilan kelishgan holda, yangi muntazam xalqaro avtobus yoʻnalishlarini ochish hamda xalqaro avtomobil tashuvlari sohasidagi xalqaro shartnomalar boʻyicha majburiyatlarning bajarilishini taʼminlash, bu sohadagi amaldagi shartnomalarni qayta koʻrib chiqish va yangilarini tuzish, xalqaro yuk tashuvlarini amalga oshirish uchun ruxsatnomalar blankalarini oʻzaro ayirboshlash;

avtomobil transportida yoʻlovchi va yuklarni tashish faoliyatini litsenziyalash, avtomobil transportida yoʻlovchi va yuklarni tashish qoidalariga amal qilish, avtomobilda tashuvlar xavfsizligini taʼminlash talablariga, ogʻirlik va gabarit koʻrsatkichlariga hamda haydovchilarning mehnat va dam olish rejimlariga rioya etilishini nazorat qilish;

Oʻzbekiston Respublikasining xalqaro shartnomalarida nazarda tutilgan, Oʻzbekiston Respublikasi hududida avtomobilda xalqaro tashuvlarni amalga oshirish shartlariga rioya etilishini nazorat qilish (Oʻzbekiston Respublikasining Davlat chegarasi orqali oʻtkazish punktlari bundan mustasno);

avtomobil transportida, eng avvalo transport xavfsizligini taʼminlash masalalari boʻyicha kadrlar malakasini oshirish va qayta tayyorlashni tizimli tashkil etish;

“Oʻzavtotrans” agentligiga yuklangan vazifalar va faoliyat yoʻnalishlarining sifatli hamda toʻlaqonli bajarilishi uchun shaxsiy javobgarlik “Oʻzavtotrans” agentligi boshligʻi zimmasiga yuklansin.

Oʻzbekiston Respublikasining 2007-yil 3-oktyabrdan kuchga kirgan “Avtomobil yoʻllari toʻgʻrisida” gi qonuniga va boshqa qonun hujjatlariga muvofiq avtomobil yoʻllarini boshqarish amalga oshiriladi. Ushbu Qonunning maqsadi avtomobil yoʻllarini loyihalash, qurish, rekonstruksiya qilish, taʼmirlash, saqlash va ulardan foydalanish sohasidagi munosabatlarni tartibga solishdan iborat.

Avtomobil yoʻllari va sunʼiy inshootlarni loyihalashtirish, qurish va ulardan foydalanish ishlariga kompleks yondashish asosida yoʻl xoʻjaligini boshqarishning samarali tizimini shakllantirish, ularni moliyalashtirish tizimini takomillashtirish, bu borada loyihalashtirish va yoʻl-qurilish ishlari sifatini oshirish imkonini beradigan toʻlaqonli buyurtmachi xizmatini yaratish maqsadida 2017-yil 14-fevralda **Oʻzbekiston Respublikasi Prezidentining “Yoʻl xoʻjaligini boshqarish tizimini yanada takomillashtirish chora-tadbirlari toʻgʻrisida”gi Farmoni qabul qilindi.** Farmonda tugatilayotgan Avtomobil yoʻllari qurish va foydalanish davlat-aksiyadorlik kompaniyasi (“Oʻzavtoyoʻl” DAK) negizida **Oʻzbekiston Respublikasi Avtomobil yoʻllari davlat qoʻmitasi**ni tashkil etish nazarda tutildi.

Oʻzbekiston Respublikasida aloqa sohasini boshqarish Oʻzbekiston Respublikasining 1992-yil 13-yanvarda qabul qilingan “Aloqa toʻgʻrisida” Qonuniga muvofiq amalga oshirilib, ushbu qonun aloqa tarmoqlarini tashkil qilishning umumiy huquqiy, iqtisodiy asoslarini, aloqa shohobchalarini barpo etish va ulardan foydalanishda, aloqa xizmati koʻrsatishda mulkchilik shaklidan qatʼiy nazar korxonalar, muassasalar, tashkilotlarning va fuqarolarning aloqa vositalariga egalik qilish, ulardan foydalanish, ularni tasarruf etish va boshqarish sohasidagi huquqlari va vazifalarini, shuningdek berilgan huquqlarni buzganlik va vazifalarini bajarmaganlik uchun javobgarlik choralarini belgilaydi.

Aloqa sohasidagi davlat boshqaruvi Oʻzbekiston Respublikasi Vazirlar Mahkamasi tomonidan, shuningdek u vakolat bergan idora-Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi tomonidan amalga oshiriladi.

Uy-joy kommunal xizmat koʻrsatish tashkilotlari bilan yaqin hamkorlik asosida koʻp xonadonli uy-joy fondini boshqarish va undan foydalanish tizimini yanada takomillashtirish, koʻp xonadonli uylarni saqlash qoidalariga rioya etilishini texnik nazorat qilish boʻyicha samarali tizimni shakllantirish, aholiga sifatli uy-joy kommunal xizmatlari koʻrsatishni tubdan yaxshilash, shuningdek, uy-joy mulkdorlari shirkatlarining barqaror faoliyat yuritishini taʼminlash maqsadida 2017-yil 18-aprel kuni Oʻzbekiston Respublikasi Prezidentining "Uy-joy kommunal xizmat koʻrsatish tizimini boshqarishni yanada takomillashtirish chora-tadbirlari toʻgʻrisida"gi Farmoni va "Oʻzbekiston Respublikasi Uy-joy kommunal xizmat koʻrsatish vazirligi faoliyatini tashkil etish toʻgʻrisida"gi qarori qabul qilindi.

**5-мавзу. Иқтисодий соҳани маъмурий-ҳуқуқий тартибга солиш**

**МАВЗУСИ БЎЙИЧА СЕМИНАР МАШҒУЛОТ ТОПШИРИҚЛАРИ**

***Қуйидаги топшириқларни модул папкада кўрсатилган дарсликлар, амалдаги қонун ҳужжатлари ва бошқа манбалардан фойдаланилган ҳолда таҳлил қилинг*:**

**МУАММОЛИ ВАЗИЯТ**

**1-казус**

«Ситора» фермер хўжалиги томонидан 2006 - 2008 йиллар мобайнида 7,8 га ер участкасидан фойдаланиб келинган. Аммо, ўтган давр мобайнида фермер хўжалиги ўзининг шартномавий мажбуриятларини лозим даражада бажармасдан келган. Қишлоқ хўжалигига мўлжалланган ерлар учун ҳосилдорлик даражаси уч йил давомида норматив кадастр баҳосидан паст бўлганлиги, тупроқ унумдорлиги пасайиб кетганлиги, ер солиғи ва ижара ҳақи мунтазам тўланмаганлиги сабабли фермер хўжалигига ажратилган ер участкаси туман ҳокимининг 2008 йил 23 декабрдаги 1612-сонли қарорига асосан туман ер захирасига қайтариб олинган.

Шундан сўнг туман ҳокимлиги ҳузуридаги ер участкаларини бериш (реализация қилиш) комиссиясининг 2008 йил 25 декабрдаги хулосаси асосида туман ҳокимининг қабул қилган 2008 йил 25 декабрдаги 1782-сонли қарори билан 6,5 га ер участкаси «Оқ тулпор» фермер хўжалигига туман ер захираси ҳисобидан ажратиб берилган.

«Ситора» фермер хўжалиги эса ер участкасидан фойдаланиш ҳуқуқи бекор бўлганига қарамасдан, ноқонуний эгаллаб турган ер участкасининг 4,6 га қисмида ўз манфаатларини кўзлаб, эски узум боғлари ўрнига янги боғ ташкил этмасдан, белгиланган агротехника қоидаларини бажармасдан, ёнғоқ дарахтлари эккан, турар жой, чорва моллари учун мўлжалланган омборхона қурилмаларини қуриб олган, шунингдек ер участкасини қорамол боқиш учун яйловга айлантириб, зовур ва ариқларни тозаламасдан, қаровсиз ҳолатга келтирган. Натижада «Ситора» фермер хўжалиги ва туман ҳокимлиги ўртасида низо келиб чиққан.

Шундан сўнг «Ситора» фермер хўжалиги туман ҳокими ҳаракатлари устидан вилоят ҳокимлигига шикоят қилди.

***Вазиятга ҳуқуқий баҳо беринг.***

***Ушбу муаммоли вазиятни иқтисодиёт соҳани иқтисодиёт соҳасини тартибга солувчи давлат бошқарув органлари билан боғлаб таҳлил қилинг.***

**Қуйидаги жадвални тўлдиринг.**

|  |  |
| --- | --- |
| **Иқтисодиёт соҳасини бошқарувчи давлат органлар** | |
| **Умумий ваколатли давлат органлари** | **Махсус ваколатли давлат органлари** |
|  |  |

**МУАММОЛИ ВАЗИЯТ**

**2-казус**

Комиловлар оиласи Сирғали туманидан Яшнобод туманига иш жойининг ўзгарганлиги сабабли кўчиб ўтишди. Беш ёшли қизи 73-сонли мактабгача таълим муассасида тарбияланаётган эди. Шунинг учун улар қизларининг мактабгача таълим фаолиятини Сирғали туманидан Яшнобод туманига ўтказиш учун халқ таълим муассасаларини методик таъминлаш бўлими қошидаги комиссияга мурожаат қилишди. Қабул комиссияси 2015 йилнинг 10 сентябр кунида халқ таълими муассасаларини методик таъминлаш бўлимига бўш жой бор-йўқлигини билиш учун хат юборишди, лекин 10 кун ўтса ҳам Яшнобод туман комиссияси уларнинг хатига жавоб бермади. Сирғали тумани қабул комиссияси уларнинг хатига жавоб беришларини сўради, Яшнобод туман комиссияси эса хали 15 кун бўлмаганлигини ва “Жисмоний ва юридик шахсларнинг мурожаатлари тўғрисида” Қонунига кўра мурожаатларни кўриб чиқиш ва ҳал қилиш муддати 15 кун этиб белгиланганлигини тушунтирди.

***Вазиятга ҳуқуқий баҳо беринг.***

***Ушбу муаммоли вазиятни ижтимоий соҳани ижтимоий соҳани тартибга солувчи давлат бошқарув органлари билан боғлаб таҳлил қилинг.***

**Қуйидаги жадвални тўлдиринг.**

|  |  |
| --- | --- |
| **Ижтимоий соҳани бошқарувчи давлат органлари** | |
| **Умумий ваколатли давлат органлари** | **Махсус ваколатли давлат органлари** |
|  |  |

**МУАММОЛИ ВАЗИЯТ**

**3-казус**

“Камол” фирмаси озиқ-овқат моллари сотишга ихтисослаштирилган савдо комплексини қуришни режалаштирди. Савдо комплексини қурилишининг электро монтаж босқичига келганда лойиҳалаш ва электро монтаж ишларини амалга ошириш учун жалб қилинган “SOFT” пудратчи фирмаси объектнинг энергия таъминоти лойиҳа ( қуввати 10 кВтдан ортиқ)сига хулоса олиш учун 2014 йил 21 сентябь куни ариза (бошқа талаб этилган ҳужжатлар билан бирга) билан «Ўздавэнергоназорат» инспекциясининг ҳудудий бўлимига мурожаат қилди. Ариза қабул қилингандан 12 кун ўтишига қарамасдан «Ўздавэнергоназорат» инспекциясининг ҳудудий бўлими хулоса бермади. “SOFT” пудратчи фирмаси директори мазкур ҳолат бўйича 2014 йил 4 октябрь куни «Ўздавэнергоназорат» инспекциясининг ҳудудий бўлими масъул шахсини лойиҳани тасдиқлатмаган ҳолда қуришни монтаж ишларини амалга оширишни бошлашлиги тўғрисида огоҳлантирди ва монтаж ишларини бошлаб юборди. Савдо комлекси бир ойдан сўнг тўлиқ битказилди. “Камол” фирмаси раҳбари электр ўлчагич ўрнатиш ва истеъмолчи сифатида рўйхатга олиш бўйича тегишли органга мурожаат қилди. Лекин, ваколатли орган савдо комлексини монтаж ишлари Ўздавэнергоназорат» инспекциясининг ҳудудий бўлими томонидан тасдиқланмаган лойиҳа асосида амалга оширилганлигини асос қилиб, мурожаатни рад этди.

* *Мазкур ҳолатга ҳуқуқий баҳо беринг.*

**5-мавзу. Иқтисодий соҳани маъмурий-ҳуқуқий тартибга солиш. Ижтимоий соҳани маъмурий-ҳуқуқий тартибга солиш**

**МАВЗУСИ БЎЙИЧА СЕМИНАР МАШҒУЛОТ ТОПШИРИҚЛАРИ**

***Қуйидаги топшириқларни модул папкада кўрсатилган дарсликлар, амалдаги қонун ҳужжатлари ва бошқа манбалардан фойдаланилган ҳолда таҳлил қилинг*:**

**НАЗАРИЙ САВОЛЛАР**

1. Саноатни бошқаришда ваколатли бўлган хўжалик бошқарув органларининг тизимини қонун ҳужжатларига асосланган ҳолда ёритиб беринг.

2.  Саноатда давлат контроли ваназоратини тушунтириб беринг. Назоратни амалга оширувчи давлат бошқарув органлари фаолиятини таҳлил қилинг.

3. Қишлоқ ва сув хўжалигини бошқарувчи давлат органлари тизими ва уларнинг ваколатларини тегишли қонун ҳужжатларига асосланган ҳолда ёритиб беринг.

4. Хўжалик-хизмат кўрсатиш комплекси таркиби ташкил қилувчи соҳаларни қонун ҳужжатларига асосланган ҳолда ўзаро муносабати ва ўзаро фарқли жиҳатларини ёртиб беринг.

5. Таълим соҳасини бошқарувчи давлат органлари ва улар ваколатларини тегишли қонун ҳужжатларига асосланган ҳолда ёритиб беринг.

6. Нодавлат таълим муассасалари фаолияти устидан давлат назоратини тегишли қонун ҳужжатларига таянган ҳолда очиб беринг.

7. Соғлиқни сақлаш соҳасини бошқарувчи давлат органлари тизими ва уларнинг ваколатларини тегишли қонун ҳужжатларига асосланган ҳолда ёритиб беринг.

8. Соғлиқни сақлаш соҳасини бошқаришда санитария-эпидемиология назорати тутган ўрни ва ўзига хос ҳусусиятларини тегишли қонун ҳужжатларига асосланиб очиб беринг.

**5-мавзу. Иқтисодий соҳани маъмурий-ҳуқуқий тартибга солиш.**

**5-мавзу. Иқтисодий соҳани маъмурий-ҳуқуқий тартибга солиш.**

**МАВЗУСИ БЎЙИЧА ТЕСТ САВОЛЛАРИ**

1. **ЎзбекистонРеспубликаси транспорт тизими….**

а) ҳаво транспорти, темирйўл транспорти, сув (дарё) транспорти ваавтомобильтранспортиданиборат.

б) автомобильватемирйўлтранспортиданиборат;

с) ҳаво транспорти, темирйўл транспорти, сув (дарё) транспортиданиборат

д) ҳаво транспорти васувтранспортиданиборат;

1. **Ўзбекистонумумий фойдаланишдаги автомобильйўлларининг қандайтурлари мавжуд?**

а) халқаро, давлатвамаҳаллий (вилоят) аҳамиятга молик автомобильйўллари

б) умумийфойдаланишдагивакорхоналаргақарашлийўллар;

с) шохобчайўлларвахизматйўллари

д) технологияйўлларива патруль йўллари

1. **ЎзбекистонРеспубликасиҲисобпалатаси ўз фаолиятидакимгаҳисоботберади?**

а) ЎзбекистонРеспубликасиПрезидентига

б) ЎзбекистонРеспубликаси Президенти ваҲукуматига

с) ЎзбекистонРеспубликасиОлийМажлисга

д) ЎзбекистонРеспубликаси Президенти ваОлийМажлисига

1. **Иқтисодиёт соҳасини маъмурий-ҳуқуқий тартибга солмайдиган давлат бошқарув органини аниқланг?**

а) ЎзбекистонРеспубликасиҚишлоқхўжалигивазирлиги

б) ЎзбекистонРеспубликасиСувхўжалигивазирлиги

с) ЎзбекистонРеспубликасиҚурилишвазирлиги

д) ЎзбекистонРеспубликасиАдлиявазирлиги

1. **Қуйидагиларни қайси бири хўжалик бошқарув органлари ҳисобланади?**

а) ЎзбекистонРеспубликасиҚишлоқхўжалигивазирлиги

б) ЎзбекистонРеспубликасиСувхўжалигивазирлиги

с) ЎзбекистонРеспубликасиҚурилишвазирлиги

д) "Ўзбекнефтгаз" акциядорликжамияти

1. **ЎзбекистонРеспубликасидасоғлиқнисақлашдавлаттизимини ким бошқаради?**

а) ЎзбекистонРеспубликасиСоғлиқнисақлашвазирлиги.

б) ЎзбекистонРеспубликасиВазирларМаҳкамаси;

с) ЎзбекистонРеспубликасиСоғлиқнисақлашвазирлигинингНазоратинспекцияси

д) ЎзбекистонРеспубликаси Президенти

1. **ЎзбекистонРеспубликасидаолийтаълиммуассасасинингректорлари ким томонидантайинланади?**

а) ЎзбекистонРеспубликасиВазирларМаҳкамаси томонидан

б) ЎзбекистонРеспубликасиОлийМажлиси томонидан

с) ЎзбекистонРеспубликаси Президенти томонидан

д) ЎзбекистонРеспубликаси Бош вазири томонидан

1. **ЎзбекистонРеспубликасидатаълимниривожлантиришдастурлариниишлабчиқишваамалгаоширишваколатини ким амалгаоширади?**

а) ЎзбекистонРеспубликасиВазирларМаҳкамаси

б) ЎзбекистонРеспубликасиОлийваўртамахсустаълимвазирлигиваХалқтаълимивазирлиги

с) ЎзбекистонРеспубликаси Президенти

д) ЎзбекистонРеспубликасиОлийМажлиси

1. **ЎзбекистонРеспубликасидафуқароларнингсоғлиғинисақлашнингасосийпринциплариданбириқайсижавобдатўғрикўрсатилган?**

а) аҳолинингбарчақатламларитиббийёрдамданбаҳрамандбўлаолиши

б) санитария-эпидемиологияхотиржамлигинитаъминлаш

с) фуқароларсоғлиғинисақлашсоҳасида статистика ҳисобиваҳисоботнингягонатизимиўрнатилиши

д) оилани, оналикваболаликнимуҳофазақилиш

1. **Давлатбошқарувида контроль ваназорат…**

а) давлат бошқарувида қонунийликваинтизомнитаъминлашусули

б) бошқарувниолибборишшакли

с) бошқарувниусули

д) назоратнитаъминлашусули

1. Qonun hujjatlari maʼlumotlari milliy bazasi, 11.01.2019-y., 07/19/4105/2464-son [↑](#footnote-ref-2)
2. "Oʻzbekiston Respublikasi qonun hujjatlari toʻplami", 2004-yil, 22-23-son, 266-modda. [↑](#footnote-ref-3)
3. “Oʻzbekiston Respublikasi qonun hujjatlari toʻplami”. 2004-yil, 31-son, 353-modda. [↑](#footnote-ref-4)